projecte-aina/catalan_government_crawling huggingface dataset:
Es tracta d'un identificador únic, que té nou dígits, que permet a les organitzacions presentar un formulari de sol·licitud d'una subvenció i que, a més, serveix de referència a les agències nacionals o Executiva en les seves comunicacions amb el sol•licitant/beneficiari.
Per obtenir un codi PIC, les organitzacions hauran de registrar-se al Portal del participant.
Totes les organitzacions que vulguin participar en el programa Erasmus+, tant si són sol·licitants d'una subvenció com si són sòcies d'un projecte, hauran d'accedir al Portal del participant i registrar la seva organització en el Sistema de Registre Únic (URF, per les sigles en anglès ), a través del qual s'obtindrà el Codi d'Identificació del participant (PIC).
Les organitzacions han d'adjuntar al Portal del participant "el formulari d'entitat legal" amb els documents que en el mateix s'indiquen (CIF, registre administratiu,...) i " la fitxa d'identificació financera".
No obstant això, no hi ha obligatorietat de pujar-los abans de presentar el formulari electrònic.
A més a més, les organitzacions que sol·licitin una subvenció superior a 60.000,-euros, hauran d'adjuntar una documentació específica per demostrar la seva capacitat financera en el moment en que es registrin o, com a molt tard, abans de presentar la sol·licitud per a una subvenció del programa Erasmus +.
En el cas d'un Ajuntament, hi ha la possibilitat d'introduir les dades següents:
- Data de registre de l'entitat: quan ens posem sobre del camp que cal omplir apareix una ajuda que ens diu que si no procedeix omplir aquest camp introduïm com a data el 1900.01.01.
- Autoritat de registre: posar el camp que diu que no és procedent.
El Portal del participant permet la identificació de grups informals de joves introduint les següents dades:
• Nom legal de l'organització: nom del representant legal del grup.
• Data de registre de l'entitat: cal posar-se sobre el camp que cal omplir i apareix una ajuda que ens diu que si no procedeix omplir aquest camp introduïm com a data el 1900.01.01.
• Autoritat de registre: posar al camp que no és procedent.
Si la companyia és una entitat legal única, s'haurà de realitzar un únic registre per obtenir un únic codi d'identificació del participant (PIC).
Si les filials de la companyia en els altres països estan registrades com entitats legals per separat, hauran de registrar-se de forma separada i obtenir cadascuna el seu propi PIC.
S'ha d'evitar en tot moment obtenir un nou Codi d'Identificació del participant (PIC) si ja es disposa d'un.
Per tant, el que cal fer és modificar les dades anteriors al Portal del participant.
Els joves i treballadors juvenils són el principal grup destinatari d'aquest programa.
No obstant això, aquest s'accedeix a través d'organitzacions.
Per tant, les condicions per a la participació en el programa es refereixen a: els "participants" (persones físiques que participen en el programa) i les "organitzacions participants" (presenten i gestionen els projectes en representació dels participants).
Les condicions de participació, tant per als participants com per a les organitzacions, depenen del país on resideixin.
Depenent de l'acció, els participants han de tenir edats compreses entre 13 i 30 anys o treballar amb joves en una organització juvenil i ser residents legals en un dels països del programa o països associats.
El tipus d'organització dependrà també de l'acció, de manera molt general, podran ser una ONG, una associació, un grup informal de joves, un organisme públic, etc.
Edat mínima: els participants han d'haver complert l'edat mínima abans del començament de l'activitat.
Per exemple, si el límit inferior és de 13 anys, els participants han d'haver complert aquesta edat abans de l'inici de l'activitat que es tracti.
Edat màxima: els participants no han de tenir més anys que el màxim permès a la data del termini de sol•licitud.
Per exemple, si el màxim són 30 anys, els participants no han d'haver complert els 31 anys abans del termini de sol·licitud.
Es tracta d'una organització que reuneix els següents requisits:
- Disposa d'una secretaria legalment establerta, durant almenys un any, en un país del programa (que presenta la sol·licitud) i delegacions o branques en un mínim de 12 països del programa.
- És activa en l'àmbit de la joventut i realitzen activitats que donen suport al compliment de l'Estratègia de Joventut de la Unió Europea.
- En els seus òrgans de govern i gestió participen directament les persones joves.
Un grup informal de joves és un grup de joves que no té personalitat jurídica legalment reconeguda, però que compta amb un representant legal que està capacitat per actuar en nom del grup.
En algunes accions d'Erasmus+, aquests grups de joves poden participar com a sol•licitants i participants, en les mateixes condicions que les entitats i organismes legalment constituïts.
Sí, a Espanya es recull en la convocatòria publicada al BOE de 22 febrer 2014:
a) En l'Acció clau 1: A la ronda de 24 de març es podran adjudicar fins a un màxim del 50% dels crèdits disponibles, sense que cap comunitat autònoma o ciutats de Ceuta i Melilla pugui superar el 100% de la seva quota de participació.
A la ronda de 30 d'abril es podran concedir la resta dels crèdits no adjudicats, a més les quantitats procedents de la cancel•lació de projectes subvencionats, fins a un màxim del 75%.
b ) En l'Acció clau 2 i Acció clau 3: A la ronda de 30 d'abril podran adjudicar fins a un màxim del 60% dels crèdits disponibles.
Una manera fàcil i ràpida de veure el gran nombre d'entitats juvenils que treballen a Catalunya i seleccionar aquelles que et puguin interessar és consultar la base de dades d'entitats juvenils de la Direcció General de Joventut.
Hi trobaràs associacions que treballen en àmbits ben diferents: cooperació, política, lleure, escoltisme, medi, món estudiantil, cultural i molts més.
Amb aquest cens pots fer recerques per àmbit territorial, àmbit d'actuació o combinar tots dos paràmetres.
També pots cercar pel nom complet de l'associació o pel fragment de nom que sàpigues.
Per formar una associació heu de ser almenys 3 persones.
La inscripció en aquest cens té avantatges interessants per a les entitats juvenils ja que els permet:
Accedir a alguns dels ajuts i subvencions.
Participar en les accions de difusió d'entitats.
Rebre informació de totes les activitats i iniciatives.
Per a inscriure-s'hi cal complir uns requisits: ésser una associació juvenil constituïda legalment, la secció juvenil d'una entitat, o un grup juvenil membre d'una federació o d'un moviment, i emplenar el formulari electrònic de sol·licitud.
El Departament de Treball, Afers Socials i Famílies posa a disposició de les entitats l'eina Xarxanet.org, un lloc web que ofereix tot tipus d'informació i recursos en relació amb aspectes organitzatius, jurídics, de finançament i de gestió:
Servei d'assessorament: jurídic, econòmic, fiscal, formatiu, tecnològic-informàtic i d'elaboració de projectes.
Els grups d'interès són les persones físiques o jurídiques i les organitzacions sense personalitat jurídica que duen a terme activitats susceptibles d'influir, directament o indirectament, en l'elaboració i l'aplicació de les polítiques públiques, en l'elaboració de propostes normatives, o en la presa de decisions en defensa d'un interès propi, de tercers o d'un interès general.
És per això que si com a entitat teniu interès a interlocutar amb alts càrrecs i personal directiu de l'Administració de la Generalitat és recomanable que us registreu prèviament com a Grup d'interès.
En data 21 de juny de 2016, el Govern va aprovar el Codi de Conducta dels alts càrrecs i personal directiu de l'Administració de la Generalitat, i de les entitats del seu sector públic, així com altres mesures en matèria de transparència, grups d'interès i ètica pública.
Entre aquestes mesures trobem el protocol d'actuació aplicable en les relacions dels alts càrrecs i del personal directiu de l'Administració de la Generalitat i del seu sector públic amb els grups d'interès.
Si vols estar al dia de l'actualitat tecnològica, amb aquestes webs podràs saber les novetats i les notícies del sector.
Propostes dels periodistes Jordi Aguilera i Antonio Novella que cada diumenge podem veure al 'Telenotícies' de TV3.
En aquest bloc s'hi poden trobar els webs més útils, els més curiosos, els blocs més interessants, el més nou a la xarxa i també el més divertit.
Un programa de televisió que es converteix en els ulls del programa de ràdio, que mostra una barreja d'últimes tecnologies i jocs en xarxa, amb els videojocs clàssics dels anys 70 i 80.
L'univers gràfic i l'estètica del programa són alguns dels elements més cuidats i ens recordaran permanentment que estem submergits en aquest món.
Canal de Vilaweb que ofereix notícies d'actualitat relacionades amb la ciència i la tecnologia, destacats de llibres i webs i enllaços a blocs recomanats de TIC.
'El Navegante' és el suplement del diari 'El Mundo' dedicat a tecnologia i Internet, una de les publicacions espanyoles de referència per a qui, sense ser-ne expert, vulgui estar al dia de l'actualitat tecnològica.
La secció de Tecnologia a la web del diari 'El País' ofereix notícies i accés al 'Ciberpaís', el suplement setmanal d'aquest mitjà de comunicació des de fa gairebé una dècada.
Bloc escrit per tres amics que s'ha consolidat com a espai de visita obligada per a qui tingui ganes d'assabentar-se de curiositats sobre tecnologia, divulgació científica, informàtica, actualitat a Internet o dispositius, entre més qüestions.
Bloc d'electrònica de consum, per als fanàtics de tota mena d'aparells electrònics (dispositius portàtils, mòbils, vídeo, oci digital...) que no es volen deixar escapar cap dels invents que surten contínuament al mercat.
Encara que tingui aquest títol en anglès, aquest bloc que et permet d'estar al corrent sobre pda, portàtils, dispositius i aparells sense fils.
Portal de tecnologies de la informació que inclou una secció d'actualitat i notícies relacionades amb la informàtica professional, la seguretat de les tecnologies, la distribució dels recursos tecnològics; a l'apartat dedicat a la informàtica personal hi ha informació de productes, eines i respostes a dubtes dels ususaris, entre més recursos.
El web d'aquesta entitat sense ànim de lucre és dedicada a fomentar l'ús del català a la informàtica, Internet i les noves tecnologies.
A banda d'un munt d'eines i programari, ofereix notícies relacionades amb la presència del català al món de la tecnologia.
Sovint ens bombardegen amb publicitat o missatges no desitjats.
Tens mecanismes a l'abast contra aquestes pràctiques abusives.
A Internet hi ha molts llocs en què et demanen informació personal: nom, adreces postal i electrònica, sexe, edat, aficions, opinions, valoracions...
És una informació molt valuosa i molt cotitzada al mercat de la publicitat.
Per això, qualsevol dada personal que donis corre el risc d'ésser comercialitzada.
En teoria no ha de passar, perquè això és una vulneració de la llei, però un lloc web pot vendre les teves dades a unes altres companyies i tu començaràs de rebre publicitat no desitjada sobre qualsevol producte o servei.
Això pot passar si el lloc web no t'indica explícitament que la informació que facilites només servirà per a tramitar alguna comanda o només es registrarà a les bases de dades de l'empresa que hi ha al darrere.
Tanmateix, has de saber que els llocs web que et demanen informació personal no solament tenen l'obligació d'explicar com i per a què faran servir les teves dades, sinó que t'han d'oferir la possibilitat de restar exclòs d'aquests bancs d'informació.
El correu brossa o correu no desitjat, que anomenem generalment amb el terme anglès spam, és el conjunt de missatges no desitjats que poden envair cercadors, fòrums, blocs i més espais en línia però que majoritàriament s'envien per correu electrònic.
Publicitat, virus, cadenes de l'estil 'passa-ho', subscripcions a butlletins que no hem demanat, serveis de legalitat dubtosa, estafes...
Hi ha empreses i persones que es dediquen a aconseguir tantes adreces de correu electrònic com poden per a vendre-les o saturar-les amb missatges no desitjats.
Sovint fan servir trucs per disfressar els missatges, com ara falsos remitents.
És fàcil que rebem l'spam si la nostra adreça de correu electrònic és pública o accessible des d'algun lloc web, perquè hi ha programes informàtics que es dediquen a resseguir webs per captar adreces.
Per evitar o reduir al màxim aquest tipus de correu, hem de ser prudents a l'hora de donar l'adreça, sobretot quan responguem peticions en línia d'informació personal (quan ens subscrivim a un butlletí, comprem un producte, responem una enquesta...).
També esdevenim especialment vulnerables a l'spam quan algun conegut ens inclou com a destinatari d'un missatge massiu que envia de forma descoberta amb còpia a desenes de contactes a la vegada, una pràctica que s'ha d'evitar.
Si ja és massa tard, i diàriament rebem desenes o centenars de missatges de correus no desitjats, tenim dues opcions:
Un virus informàtic és un programa que –aprofitant-se de les debilitats d'un altre programa o d'un sistema informàtic– es cola, es copia a si mateix, infecta uns altres programes, es reenvia i pot fer molt de mal als ordinadors.
Els virus poden ésser molt nocius perquè l'usuari no s'adona que el sistema n'és envaït fins que en veu els resultats, que poden anar des d'anuncis innocus fins a la pèrdua total del sistema.
Van aparèixer a mitjan anys vuitanta i han passat de ser una joguina nociva d'algun programador entremaliat a esdevenir poderoses armes de programari.
Amb excel·lents tècniques de programació a l'interior, els virus són capaços d'infectar totalment els sistemes que ataquen, saltar a unes altres màquines a través de xarxes i transformar-se el codi per no ser detectats.Hi ha virus informàtics de moltes menes.
Com pots tenir l'ordinador al dia?
El sorgiment dels virus va fer aparèixer, gairebé paral·lelament, una altra mena de programes: els antivirus, que avui dia són accessibles en centenars de versions.
Si tens un ordinador connectat a Internet has de tenir instal·lat, també, un programa antivirus.
Aquests programes s'actualitzen regularment i inclouen les descripcions dels principals virus que circulen per la xarxa, des dels més absurds fins als més perillosos.
Tot i que els antivirus més utilitzats són de pagament, també n'hi ha de gratuïts, però cal analitzar-los bé per assegurar-se que són fiables.
Pel que fa als antivirus de pagament, sovint s'adquireixen amb dret d'actualització permanent durant un any.
Després d'aquest temps, has de renovar la subscripció o la quota per continuar gaudint de les actualitzacions.
Els tallafocs, en anglès 'firewalls', s'han fet molt populars aquests darrers anys.
Són aplicacions integrades o instal·lades al teu ordinador que controlen les comunicacions que hi entren o en surten per detectar-hi les anomalies.
Un tallafocs ben actualitzat i correcte no permet que enviïs informació a llocs web sospitosos i evita que algú pugui espiar el teu ordinador o que una persona malintencionada es connecti a la teva màquina sense que ho sàpigues i hi causi estralls.
Els virus transmesos per correu electrònic
Per evitar que el nostre ordinador sucumbeixi a un virus informàtic enviat per correu electrònic, en cas de dubte és fonamental no obrir i eliminar automàticament els missatges que ens resultin estranys o sospitosos per qualsevol motiu: remitents desconeguts, remitents coneguts però amb un títol de missatge sospitós; documents adjunts amb noms estranys...
Per mitjà d'aquests llocs web pots fer comprovar on line si el teu ordinador és infectat per algun virus.
Actualment hi ha milers de programadors i experts informàtics a tot el món disposats a crear programes d'accés lliure que satisfacin les mateixes necessitats que els programes que desenvolupen i comercialitzen les grans corporacions informàtiques, però que puguin ser descarregats, modificats, copiats o millorats per tothom qui ho vulgui.
Això s'anomena genèricament 'programari lliure'.
S'anomena 'programari lliure' el conjunt d'aplicacions informàtiques que qualsevol persona pot utilitzar, distribuir, copiar, estudiar, modificar, millorar i compartir perquè tothom se'n pugui beneficiar.
Hi ha un gran nombre d'aplicacions de codi lliure que et permeten de fer tot allò que necessites amb l'ordinador.
Sistemes operatius, gestors de correu, processadors de text...
Són desenes de programes creats, mantinguts i actualitzats per usuaris de manera altruista.
Fan exactament tot allò que fan els programes que pots comprar amb les llicències de les companyies informàtiques, però no tenen marca perquè han estat creats per programadors independents.
Tant si saps informàtica com si no, pots descarregar-te i utilitzar aplicacions de programari lliure.
Si tens coneixements d'informàtica i programació, a més a més pots fer les teves pròpies aportacions a aquest tipus de programes per a millorar-los.
I si no tens coneixements d'informàtica però veus que el programa que fas servir té mancances importants, a Internet hi trobaràs fòrums i espais on pots deixar les teves propostes perquè uns altres les recullin i les desenvolupin.
Perquè et facis uns idea de la grandesa del programari lliure i de l'intercanvi lliure de coneixement, bona part dels recursos informatius a la xarxa que et facilitem en aquesta secció de tecnologia provenen del projecte Viquipèdia, l'enciclopèdia en línia més gran del món.
La Viquipèdia (versió catalana de la Wikipedia) és un document viu i en construcció permanent que es fa amb persones com tu, que aporten desinteressadament el coneixement per compartir-lo amb tothom.
Catalunya compta amb un autèntic exèrcit pacífic format per centenars de persones disposades a crear un univers de programes lliures i en català.
Fins i tot la Generalitat de Catalunya ha assumit el compromís de facilitar als ciutadans i ciutadanes de Catalunya l'accés a aquests programes des de diversos departaments.
De fet, una llei de l'any 2002 compromet la Generalitat de Catalunya a democratitzar l'accés a les noves tecnologies en la societat catalana i a difondre els canvis successius i els avantatges tecnològics del programari lliure.
L'objectiu d'aquesta llei és que les institucions públiques catalanes facin de motor d'aquests canvis tecnològics incentivant el desenvolupament, la distribució i l'ús d'aquest programari basat en llicències de codi obert a Catalunya i, especialment, dins la mateixa institució.
Per tota la geografia catalana hi ha instal·lacions que ens permeten de connectar-nos a Internet gratuïtament.
Són espais pensats per a tothom, però concebuts especialment per a facilitar-hi l'accés a aquells qui, altrament, no podrien accedir a la informació i a les prestacions de les noves tecnologies.
Els darrers anys, s'ha fet servir aquest concepte.
Ens parla d'una situació social que reclama la feina i el suport d'entitats i governs perquè no s'agreugi.
L'esquerda digital és la diferència d'oportunitats entre les persones, grups o països que disposen d'accés a Internet o a les noves tecnologies i els coneixements adequats per a treure'n profit i les que no tenen aquest accés ni aquests coneixements.
Si no es pren cap mesura la societat cada vegada estarà més dividida entre 'connectats' i 'no connectats'; els segons com menys anirà menys oportunitats tindran de gaudir dels beneficis potencials de les noves tecnologies, mentre els primers se les apropiaran i en faran un ús quotidià.
Una de les mesures habituals en la lluita contra l'esquerda digital és anar ampliant les connexions gratuïtes a Internet.
En aquest sentit, el Govern de la Generalitat fa un esforç important per promoure els espais públics d'accés a Internet.
De vegades quan arribes a un aeroport saps quan entres, però és difícil saber quan sortiràs.
Per cobrir el temps d'espera segurament agafaràs el telèfon mòbil mentre prens un cafè.
Ja saps quina és la contrasenya WIFI d'aquell aeroport?
Cada vegada hi ha més gent obertament partidària i defensora d'una connexió a Internet oberta, lliure i gratuïta.
A més a més, tenint en compte que com més va més dispositius sense fils es connecten, també creuen que l'accés a Internet hauria de ser possible fins i tot al carrer.
És amb l'impuls d'aquest sentiment que diversos col·lectius d'arreu han decidit de fer realitat aquesta idea.
Cada integrant d'un grup o xarxa lliure sense fils ofereix una part de la seva connexió a Internet perquè la utilitzi tothom qui vulgui, sempre que tingui cobertura.
HI ha diverses associacions que treballen per aconseguir una xarxa de connexions Wi-Fi a tot el territori, que permeti un accés universal i gratuït per a qui vulgui.
Si els estudis t'obliguen a viure lluny durant una temporada i no t'interessa llogar ni compartir pis, pots instal·lar-te en una residència o en un col·legi major, o conviure amb una persona gran i oferir-li companyia a canvi d'allotjament.
Les universitats també t'ofereixen serveis per trobar l'allotjament que més s'adapti a les teves necessitats.
Esbrina si aquestes opcions d'allotjament per a estudiants són les que et convenen.
Els col·legis majors acullen estudiants universitaris durant tot el curs.
Els col·legis que tenen convenis amb determinades universitats limiten l'accés als estudiants que hi són matriculats o els ofereixen condicions d'accés preferents.
A les residències hi ha joves treballadors i estudiants.
Solen permetre llargues estades i ofereixen règim de pensió completa, tot i que en alguns casos també disposen d'espais perquè cadascú es cuini el menjar.
La Xanascat disposa de dues residències d'estudiants, a Girona i a Lleida, per viure-hi durant tot el curs.
Serveis d'allotjament a Barcelona per a estudiants Erasmus, universitaris, màsters, postgraus, doctorats i estades en pràctiques.
És una alternativa que fomenta la convivència i el suport entre generacions.
Els joves s'instal·len a casa de gent gran amb el compromís de fer-los companyia.
A Catalunya hi ha programes que posen en contacte joves i gent gran, com el Programa Viure i conviure o els Amics de la Llar.
Consisteix a proporcionar allotjament a joves estudiants en el domicili de persones grans en situació de soledat o que tinguin necessitat de companyia i està gestionat per la Fundació Roure amb la col·laboració de la Generalitat (Consell Interuniversitari de Catalunya) i de l'Ajuntament de Barcelona (Departament de Promoció de Gent Gran).
Aquesta entitat social, reconeguda pel Departament de Treball, Afers Socials i Famílies, s'encarrega de posar en contacte joves i gent gran.
Els Serveis d'Atenció als Estudiants de les universitats catalanes ofereixen tota mena de facilitats per ajudar-te a trobar allotjament mentre estàs estudiant.
Apartaments, residències pròpies, residències amb conveni o pisos per llogar o compartir.
La Borsa d'Habitatge de la URV té a disposició dels seus estudiants apartaments i una residència ben a prop dels diferents campus.
La UPF t'ofereix diferents alternatives d'allotjament universitari en funció de les teves necessitats.
La URL té convenis amb diferents residències universitàries.
La UVic ofereix a tots els seus membres la possibilitat de trobar allotjament a través d'una oficina presencial.
Amb la plataforma web (UVICAT) es facilita un tracte personalitzat en funció de les necessitats particulars.